**07.4.1-ESFA-V-404 PRIEMONĖS „JAUNIMO UŽIMTUMO DIDINIMAS“ PROJEKTŲ FINANSAVIMO SĄLYGŲ APRAŠO Nr. 1**

**PROJEKTAS: INFORMACIJA APIE VIEŠO DERINIMO METU GAUTUS PASIŪLYMUS IR PASTABAS**

**BEI JŲ ĮVERTINIMAS**

**DERINIMO LAIKOTARPIS: 2015 M. VASARIO 17 D. – 2015 M. KOVO 3 D.**

|  |  |  |  |  |
| --- | --- | --- | --- | --- |
| **Nr.** | **Institucija, pateikusi pasiūlymą, pastabą** | **Pateikimo data** | **Pasiūlymai, pastabos** | **Paaiškinimai, kodėl į pastabą/pasiūlymą neatsižvelgta** |
|  | Lietuvos pramonininkų konfederacija | 2015 m.  vasario 25 d. | Siūloma papildyti 07.4.1-ESFA-V-404 priemonės „Jaunimo užimtumo didinimas“ projektų finansavimo sąlygų aprašo Nr. 1 (toliau – PFSA) 12 punktą nurodant, kad tinkami partneriai yra ir darbdavių organizacijos ar jų susivienijimai | Socialinės apsaugos ir darbo ministerija informuoja, kad pagal pateiktą derinti PFSA planuojamuose įgyvendinti projektuose numatytų partnerių (teritorinių darbo biržų, biudžetinių įstaigų ir nevyriausybinių organizacijų (t. y.: Atvirų jaunimo centrų, Atvirų jaunimo erdvių, jaunimo ir su jaunimu dirbančių organizacijų) vaidmuo ir funkcijos yra nustatytos PFSA projekto 2.7 – 2.12 punktuose nurodytuose teisės aktuose, kuriais vadovaujantis bus įgyvendinami projektai.  Šios partnerių organizacijos vykdys konkrečiai apibrėžtas ir aprašytas veiklos koordinavimo funkcijas: atliks dalyvių paiešką ir formuos projekto dalyvių grupes, sudarys individualius veiklos planus, koordinuos pirminės intervencijos ir aktyvinimo paslaugų tikslinei grupei organizavimą ir teikimą, teiks individualias ir grupines konsultacijas, stebės ir teiks atitinkamus duomenis stebėsenos sistemai apie dalyvius, dalyviams suteiktas paslaugas, pasiektus rezultatus, rengs ir teiks ataskaitas, taip pat teiks kai kurias pirminės intervencijos paslaugas (pagalbos pažįstant save, socialinių įgūdžių ugdymo, savanoriškos veiklos organizavimo, kt.).  Tuo tarpu kitos pirminės intervencijos ir aktyvinimo paslaugos bei antrinės intervencijos paslaugos, nurodytos PFSA 10 punkte, bus vykdomos ne projekto partnerių organizacijų. Jas planuojama įsigyti viešųjų pirkimų būdu.  Projektuose numatyta įgyvendinti nemažai tiek pirminės, tiek ir antrinės intervencijos veiklų, kurias geriausiai galėtų įgyvendinti verslo ar verslo asocijuotų struktūrų atstovai (pvz., susipažinimas su verslo įmonėmis; praktinis mokymas įmonėje ir kt.), ir, kaip minėta, jas planuojama įsigyti viešųjų pirkimų būdu. Pažymėtina, kad šių paslaugų turinys ir teikimo formos aprašomos, koreguojant kai kuriuos PFSA 2.7 – 2.12 punktuose nurodytus teisės aktus.  Atsižvelgus į aukščiau nurodytus motyvus, manome, kad verslo ar verslo asocijuotos struktūros dalyvauti projektuose galės kaip paslaugų teikėjai, todėl partnerių sąrašą papildyti yra netikslinga |
|  | Lietuvos verslo konfederacija | 2015 m.  kovo 2 d. | Siūloma papildyti PFSA 12 punktą įtraukiant žodį „asociacijos“ |
|  | Asociacija "INFOBALT" | 2015 m.  kovo 3 d. | Siūloma, kad darbdavius atstovaujančios asocijuotos sektorinės struktūros galėtų būti tinkamais partneriais, panašiai kaip dabar yra numatyti tinkami partneriai „nevyriausybines organizacijas“ |